wannaphong/clean_thaiwikipedia huggingface dataset:
# อุโมงค์เมล็ดพันธุ์พืชแห่งสฟาลบาร์
อุโมงค์เมล็ดพันธุ์พืชแห่งสฟาลบาร์ (,) เป็นแหล่งสำรองเมล็ดพรรณจากทั่วโลก ตั้งอยู่บนเกาะสปีตสเบร์เกน ประเทศนอร์เวย์ ใกล้กับเมืองลองเยียร์เบียน ห่างจากขั้วโลกเหนือราว 1,300 กิโลเมตร เป็นที่รวบรวมเมล็ดพันธุ์พืชหลากหลายชนิดซึ่งเก็บไว้ในอุโมงค์ใต้ดิน โดยเมล็ดพันธุ์พืชนี้เก็บไว้เพื่อสำรอง จากพืชพันธุ์ทั่วโลก ในยามที่ขาดแคลนพืช หรือไว้หลบภัยในกรณีที่เกิดวิกฤติการณ์ไม่ว่าจะในภูมิภาคหรือระดับโลก ภายใต้การสนับสนุนจาก 3 ฝ่าย คือรัฐบาลนอร์เวย์, กองทุนความหลากหลายแห่งธัญพืชของโลก (Global Crop Diversity Trust) และศูนย์ข้อมูลพันธุกรรมแห่งนอร์ดิก (Nordic Genetic Resource Center)

การก่อสร้างอุโมงค์ มีมูลค่าราว 45 ล้านโครนนอร์เวย์ (9 ล้านดอลลาร์สหรัฐ)"Svalbard Global Seed Vault: Frequently Asked Questions". Royal Norwegian Ministry of Agriculture and Food. ที่ได้มาจากรัฐบาลนอร์เวย์ การปฏิบัติการดูแลและสนับสนุนเงินโดยนอร์เวย์และกองทุนความหลากหลายแห่งธัญพืชของโลก ซึ่งกองทุนได้รับมาจาก มูลนิธิบิลแอนด์เมลินดาเกต, สหราชอาณาจักร, นอร์เวย์, ออสเตรเลีย, สวิตเซอร์แลนด์ และสวีเดน ไปถึงประเทศที่กำลังพัฒนา 4 ประเทศอย่าง บราซิล, โคลอมเบีย, เอธิโอเปีย และอินเดีย
# ยุทธนาวีที่ทะเลฟิลิปปิน
ยุทธนาวีทะเลฟิลิปปิน เป็นยุทธนาวีในสงครามโลกครั้งที่สอง และเป็นยุทธนาวีเรือบรรทุกอากาศยานครั้งใหญ่ที่สุดในประวัติศาสตร์ เป็นการสู้รบระหว่างสหรัฐอเมริกาและจักรวรรดิญี่ปุ่น เป็นส่วนหนึ่งของสงครามแปซิฟิก การรบเกิดขึ้นเมื่อวันที่ 19–20 มิถุนายน ค.ศ. 1944 นอกชายฝั่งของหมู่เกาะมาเรียนาและยังเกี่ยวข้องกับสนามบินญี่ปุ่นบนแผ่นดิน การรบก่อเกิดความเสียหายต่อจักรวรรดิญี่ปุ่นโดยสูญเสียเรือบรรทุกอากาศยาน 3 ลำและเครื่องบิน 600 ลำซึ่งฝ่ายสหรัฐเรียกมันว่า Great Marianas Turkey Shoot ความสูญเสียอย่างใหญ่หลวงน่าจะเกิดมาจากความล้าสมัยของเครื่องบินญี่ปุ่นและความขาดประสบการณ์ของนักบิน (นักบินที่มีประสบการณ์ส่วนใหญ่ตายในการทัพกัวดาลคาแนล ยุทธนาวีมิดเวย์ และการรบอื่น) ตรงกันข้ามกับกองทัพเรือสหรัฐฯ ที่มีเครื่องบินขับไล่ กรัมแมน F6F เฮลแคท อันทันสมัย นักบินได้รับการฝึกอย่างดีและมีประสบการณ์มาก และมีเรดาร์ตรวจสอบชี้ทางในการบินลาดตระเวนรบ
# แมตทิว เดวิส
แมตทิว ดับเบิลยู. เดวิส  เกิดเมื่อวันที่ 8 พฤษภาคม ค.ศ. 1978 เป็นนักแสดงชาวอเมริกัน เขาเกิดที่เมืองซอลต์เลกซิตี รัฐยูทาห์ จบการศึกษาจากโรงเรียนมัธยมวูดส์ครอส จากนั้นศึกษาต่อที่มหาวิทยาลัยยูทาห์ 

เดวิสมีผลงานการแสดงที่เป็นที่รู้จักจากการรับบทเป็น วอร์เนอร์ ฮันติงตันที่ 3 แฟนหนุ่มของ เอล วูดส์ (รีส วิทเทอร์สปูน) ในภาพยนตร์ฮิตแนวตลกเรื่อง Legally Blonde (2001) และผลงานภาพยนตร์เรื่องอื่นอย่าง Blue Crush (2002) (แสดงคู่กับเคต บอสเวิร์ท และมิเชล โรดริเกซ), Tigerland (2000) (แสดงร่วมกับ โคลิน ฟาร์เรล) และ BloodRayne (2005)

ทางด้านผลงานทางโทรทัศน์ เขาแสดงในซีรีส์แนวดราม่าทางช่องเอบีซี เรื่อง What About Brian (2006-2007) ในบทบาททนายความที่ชื่อ อดัม ฮิลแมน เขายังแสดงซีรีส์แนวดราม่าทางช่องเดอะซีดับเบิลยู The Vampire Diaries ในบทบาทครูสอนประวัติศาสตร์และนักล่าแวมไพร์ที่ชื่อ อลาริก ซอลซ์แมน
# เยื่อพรหมจารี
เยื่อพรหมจารี  หมายถึง แผ่นเยื่อเมือก  อันกำบังทางเข้าช่องคลอดของสตรีอยู่ โดยเป็นส่วนหนึ่งของโยนี Emans, S. Jean. "Physical Examination of the Child and Adolescent" (2000) in Evaluation of the Sexually Abused Child: A Medical Textbook and Photographic Atlas, Second edition, Oxford University Press. 61-65 

เยื่อพรหมจารีอาจฉีกขาดเป็นครั้งแรกในการมีเพศสัมพันธ์ซึ่งอาจทำให้เลือดออกชั่วคราวหรือรู้สึกไม่สบายเล็กน้อย แต่การฉีกขาดและมีเลือดออกหลังการมีเพศสัมพันธ์ครั้งแรกอาจแตกต่างกันไปในแต่ละบุคคล เยื่อพรหมจารียังสามารถยืดหรือฉีกขาดเป็นผลมาจากพฤติกรรมอื่น ๆ ตัวอย่างเช่น การฉีกขาดบาดเจ็บจากการตรวจสุขภาพ การสำเร็จความใคร่ หรือการออกกำลังกาย ด้วยเหตุผลเหล่านี้เยื่อพรหมจารีจึงไม่ได้เป็นตัวบ่งชี้ของความเป็นพรหมจารี แม้ยังคงมีความเชื่อเช่นนั้นในบางวัฒนธรรม เยื่อพรหมจารีจะไม่งอกใหม่หลังจากฉีกขาด แต่สามารถผ่าตัดตกแต่งเยื่อพรหมจรรย์ได้

thumb|เยื่อพรหมจารีแบบต่าง ๆ (พื้นที่สีเข้มคือปากช่องคลอด)
# อัยยัปปัน
พระสวามีอัยยัปปา (; ; ; เทวนาครี: अय्यप्पा) ทรงเป็นเทพเจ้าท้องถิ่นในศาสนาฮินดู ซึ่งมีต้นกำเนิดอยู่ในรัฐเกรละและเป็นที่นิยมบูชาในภาคใต้ของประเทศอินเดีย

ถึงแม้ว่าจะมีการบูชาอัยยัปปาในอินเดียใต้มานานแล้ว พระองค์เริ่มกลายเป็นที่นิยมในช่วงปลายคริสต์ศตวรรษที่ 20 ตามข้อมูลจากเทววิทยาฮินดู พระองค์เป็นบุตรของพระหริหระ (พระวิษณุในร่างของโมหินีกับพระศิวะ)Constance Jones and Ryan James (2014), Encyclopedia of Hinduism, Infobase Publishing, , page 58

 เทพปกรณัมการกำเนิด 
แต่เดิมเป็นบุตรของพระศิวะ (พระอิศวร) กับพระวิษณุ (พระนารายณ์) ในร่างของนางโมหิณี นามว่า ธรรมะศรัทธา มีชื่ออื่น
ๆ อีก เช่น มณีกัณฐ์และหริหรปุตรันหนุมานชาญสมร หน้า 316 สุจิตต์ วงษ์เทศ บรรณาธิการ

ต่อมาพระศิวะให้เทพบุตรธรรมะศรัทธาจุติบนโลกมนุษย์ โดยมิได้เกิดจากครรภ์ของพระมเหสีของพระราชาราชศรีกาลา และให้ท้าวนาคามีหน้าที่คุ้มครองพระกุมาร เมื่อพระราชราชาศรีกาลาเสด็จประพาสป่า พระองค์ก็ได้พบกับพระกุมารหน้าเทวาลัยของพระศิวะ แล้วพระองค์ก็เกิดเอ็นดูพระกุมารคนนี้ขึ้นมา แล้วก็ดำริขึ้นว่าจะทำยังไงกับพระกุมารคนนี้ดี จู่ ๆ ก็มีโยคีคนหนึ่งปรากฏแล้วบอกกับพระราชราชาศรีกาลาว่า "พระองค์ไม่ต้องกลัวไปหรอก ขอให้พระองค์นำเด็กผู้นี้กลับไปยังพระนครเถิด เลี้ยงดูให้ดี เด็กน้อยผู้นี้จะนำความเจริญ ความรุ่งเรื่องมาสู่พระนครของพระองค์ และให้พระนามแก่ทารกน้อยนี้ว่า มานีกันดัน เมื่อพระองค์ทรงเลี้ยงดูเด็กน้อยนี้จนอายุครบสิบสองปี พระองค์จะทราบถึงความเป็นมาทั้งหมดของเด็กทารกผู้นี้เอง" โยคีก็หายตัวไป

สาเหตุที่พระองค์ถือกำเนิดขึ้นมาก็เพื่อจะมาปราบอสูรมหิงสี น้องสาวของอสูรมหิษาสูรนั่นเอง แต่สวามีอัยยัปปาก็มีศัตรูก่อนที่จะปราบอสูรมหิงสี ซึ่งก็คือ อำมาตย์ของพระบิดาของพระองค์ อำมาตย์คนนั้นมี ชื่อว่า ไดวัลย์ ไดวัลย์ต้องการชิงพระราชสมบัติของพระราชราชาศรีกาลา โดยจะกำจัดสวามีอัยยัปปาก่อน เนื่องจากพระมเหสีของพระราชราชาศรีกาลาให้กำเนิดพระโอรสคนที่ 2 มีนามว่า ราชาราชันย์ ไดวัลย์ได้ยุยงพระมเหสีของพระราชราชาศรีกาลาว่า "ทำไมเลยต้องให้ไอ้เด็กที่มาจากป่าไม่รู้หัวนอนปลายเท้ามาสืบสันตติวงศ์ จริง ๆ แล้วบัลลังค์นี้น่าจะเป็นของบุตรที่เกิดจากพระนางเองมากกว่าถึงจะถูก" พระมเหสีก็เห็นด้วย ไดวัลย์จึงให้พระเหสีแกล้วหลอกพระราชราชาศรีกาลาว่า พระนางป่วยเป็นโรคร้าย พระราชราชราชาศรีกาลาก็เชื่อ จึงให้หมอที่ดีที่สุดในเมืองมารักษาพระมเหสี ซึ่งหมอคนนี้ก็ได้รับสินบนมาจากไดวัลย์ หมอก็บอกพระราชราชาศรีกาลาว่า "พระนางเป็นโรคร้ายไม่มีทางรักษาได้ แต่มีวิธีเดียว คือ ต้องไปนำน้ำนมของแม่เสือในป่ามาให้พระนางเสวย โรคร้ายจึงจะหาย" จากนั้น พระราชราชาศรีกาลาจึงให้สวามีอัยยัปปา หรือ มานีกันดัน ไปนำน้ำนมจากป่ามาให้ แล้วระหว่างทาง พระอินทร์ได้มาขอร้องสวามีอัยยัปปา พระองค์จึงไปปราบอสูรมหิงสี แต่สุดท้ายอสูรมหิงสีก็ถูกสวามีอัยยัปปาสังหาร และพระอินทร์ก็ตอบแทนสวามีอัยยัยปปา โดยการแปลงเป็นแม่เสือมาให้สวามีอัยยัปปาจับไปในวัง จากนั้น สวามีอัยยัปปาก็ขี่แม่เสือที่พระอินทร์แปลงมาเข้าไปในวัง เมื่อไดวัลย์กับพระมเหสีของพระราชราชาศรีกาลาเห็น จึงเข้าไปขอโทษที่วางแผนกันจะฆ่ามานีกันดัน จากนั้น พระราชราชาศรีกาลาก็บอกกับ สวามีอัยยัปปา ให้อยู่ในวังด้วยกันเถิด แต่สวามีอัยยัปปาปฏิเสธ ขอเข้าไปอยู่ในป่าแทน จากนั้น สวามีอัยยัปปาจึงเข้าไปบำเพ็ญพรตในป่าตลอดชีวิต
# บุรีรัตน์ รัตนวานิช
พลอากาศเอก บุรีรัตน์ รัตนวานิช อดีตรองผู้บัญชาการทหารสูงสุดและอดีตราชองครักษ์พิเศษhttp://www.ratchakitcha.soc.go.th/DATA/PDF/2562/E/092/T_0001.PDF เกิดเมื่อวันที่ 6 ตุลาคม พ.ศ. 2491 เป็นน้องชายคนสุดท้องของในบรรดาพี่น้องทั้งหมด 6 คน ของ พล.อ.เลิศรัตน์ รัตนวานิช สมาชิกวุฒิสภา (ส.ว.) แบบสรรหา เลิศรัตน์ รัตนวานิช จากไทยรัฐ

จบการศึกษาจากโรงเรียนกรุงเทพคริสเตียนวิทยาลัย, โรงเรียนเตรียมทหารรุ่นที่ 7 (ตท.7-ร่วมรุ่นเดียวกับ พล.อ.สพรั่ง กัลยาณมิตร, พล.อ.ปฐมพงษ์ เกษรศุกร์, พล.ร.อ.บรรณวิทย์ เก่งเรียน), โรงเรียนนายเรืออากาศรุ่นที่ 14, โรงเรียนการบิน, โรงเรียนนายทหารชั้นผู้บังคับฝูง รุ่นที่ 41, โรงเรียนเสนาธิการทหารอากาศรุ่นที่ 27, วิทยาลัยการทัพอากาศรุ่นที่ 28,  วิทยาลัยป้องกันราชอาณาจักร  รุ่นที่ 42

รับราชการในตำแหน่งที่สำคัญ  ๆ อาทิ ผู้บังคับบัญชากองบิน 2 ลพบุรี (1 ตุลาคม พ.ศ. 2534 -  30 กันยายน พ.ศ. 2536), ที่ปรึกษาพิเศษกองทัพอากาศ,  ผู้บัญชาการหน่วยบัญชาการอากาศโยธิน (1 ตุลาคม พ.ศ. 2542 - 30 กันยายน พ.ศ. 2543), ผู้บังคับทหารอากาศดอนเมือง, ราชองครักษ์ประจำกรมราชองครักษ์ และ รองเสนาธิการทหารประจำกองบัญชาการทหารสูงสุด

ได้รับเลื่อนยศเป็น พลอากาศเอก (พล.อ.อ.) ในวันที่ 1 ตุลาคม พ.ศ. 2551 และรับตำแหน่งรองผู้บัญชาการทหารสูงสุด โดยก่อนหน้านั้นมีความพยายามจาก นายสมัคร สุนทรเวช นายกรัฐมนตรีและรัฐมนตรีว่าการกระทรวงกลาโหม ผลักดันให้ดำรงตำแหน่ง ผู้บัญชาการทหารอากาศ (ผบ.ทอ.) แต่ทว่าไม่สำเร็จ และท้ายที่สุดตำแหน่ง ผบ.ทอ. นี้ก็ตกเป็นของ พล.อ.อ.อิทธพร ศุภวงศ์หนังสือ ลับ ลวง พราง ภาค 2 ซ่อนรูปปฏิวัติหัก "เหลี่ยม" โหด ISBN 978-974-02-0597-5 โดย วาสนา นาน่วม :สำนักพิมพ์มติชน

พล.อ.อ.บุรีรัตน์ ยังดำรงตำแหน่งในหน่วยงานรัฐวิสาหกิจอีกหลายอย่างเมื่อหลังเกษียณ อาทิ กรรมการอิสระ บริษัท ท่าอากาศยานไทย จำกัด (มหาชน) เป็นต้น และมีตำแหน่งทางสังคม อาทิ   ประธานคณะกรรมการสนามกีฬาบ้านกลาง, นายกสมาคมกอล์ฟแห่งประเทศไทย เป็นต้น

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๔, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๑๓, ๑ ธันวาคม ๒๕๔๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน , เล่ม ๙๔ ตอนที่ ๑๕ ง หน้า ๙๓๖, ๑ มีนาคม ๒๕๒๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๑๐ ตอนที่ ๑๕๘ ง ฉบับพิเศษ หน้า ๗๙, ๑๑ ตุลาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๗๖ ง ฉบับพิเศษ หน้า ๑๐๐, ๑๐ มิถุนายน ๒๕๓๕
# แบรนดอน ลี
แบรนดอน บรูซ ลี (1 กุมภาพันธ์ ค.ศ. 1965 - 31 มีนาคม ค.ศ. 1993) เป็นนักแสดงและนักแสดงศิลปะการป้องกันตัว ชาวอเมริกัน เขาเป็นบุตรชายของนักแสดง บรูซ ลี เริ่มแสดงในหนังแอ็กชันและเซ็นสัญญากับทเวนตีธ์เซนจูรีฟอกซ์ อยู่หลายเรื่อง เขาเสียชีวิตประสบอุบัติเหตุถูกยิงเสียชีวิต ในรัฐนอร์ทแคโรไลนา เมื่ออายุ 28 ปี ขณะถ่ายทำภาพยนตร์เรื่อง The Crow

 ชีวิตช่วงต้น 

thumb|right|แบรนดอนและพ่อของเขาประมาณ ค.ศ. 1966
แบรนดอนเกิดในวันที่ 1 กุมภาพันธ์ ค.ศ. 1965 ที่โรงพยาบาลอีสต์โอ๊กแลนด์ โอ๊กแลนด์ รัฐแคลิฟอร์เนีย เป็นลูกชายของบรูซ ลี (ค.ศ. 1940–1973) กับลินดา ลี แคดเวลล์ (สกุลเดิม เอเมอรี) ในวัยเด็ก ลีเรียนรู้ศิลปะการต่อสู้จากพ่อของเขา เขากล่าวว่าครอบครัวของตนอาศัยอยู่ในฮ่องกงและสหรัฐ (เนื่องจากอาชีพของพ่อ) ขณะที่เขาเยี่ยมชมชุดถ่ายทำของพ่อ ลีเริ่มสนใจในด้านการแสดง พ่อของเขาเสียชีวิตฉับพลันใน ค.ศ. 1973 ทำให้เขาต้องสืบทอดภาพลักษณ์ศิลปะการต่อสู้และภาพยนตร์ต่อ Grace Ho (ย่าของลี) กล่าวว่า ตอนที่เขาอายุ 5 ขวบ เขาสามารถเตะแผ่นกระดานนิ้วให้แตกได้

ชีวิตส่วนตัว
ทวดฝั่งพ่อของเขาคือ Ho Kom-Tong ผู้ใจบุญชาวจีนที่เป็นพี่/น้องชายร่วมกับ Robert Ho Tung นักธุรกิจและผู้ใจบุญ ส่วนลินดา เอเมอรี แม่ของเขา มีบรรพบุรุษเป็นชาวสวีเดนและเยอรมัน พ่อของเขากล่าวว่าตน "ภูมิใจที่จะพูดให้ทุกคน" เกี่ยวกับรูปลักษณ์ที่หลากหลายของแบรนดอน ลูกชายของตน โดยกล่าวถึงเขาว่าอาจเป็นชาวจีนคนเดียวที่มีผมบลอนด์และตาสีเทา เขาเป็นพี่ชายของแชนนอน ลี

รางวัลและการเข้าชิง
 รางวัล หมวดหมู่ ผลงานเข้าชิง ผล รางวัลฮ่องกงฟิล์มอวอร์ด ครั้งที่ 6 Best New Performer Legacy of Rage (1986)  1995 Fangoria Chainsaw Awards นักแสดงชายดีเด่น อีกาพญายม (1994)   2021 Asian Hall of Fame induction  Actor & Cultural Icon Award in memoriam  ไม่มี
# หม่อมหลวงสุทธิรัตน์ เกษมสันต์
พลอากาศเอก หม่อมหลวงสุทธิรัตน์ เกษมสันต์ อดีตผู้ช่วยผู้บัญชาการทหารอากาศ เกิดเมื่อวันที่ 17 มีนาคม พ.ศ. 2492 จบการศึกษาจากโรงเรียนเตรียมทหารรุ่นที่ 10 (ตท.10), โรงเรียนนายเรืออากาศรุ่นที่ 17, โรงเรียนนายทหารชั้นผู้บังคับฝูง รุ่นที่ 47,  โรงเรียนเสนาธิการทหารบก (หลักสูตรประจำ) รุ่นที่ 64, วิทยาลัยการทัพอากาศ รุ่นที่ 30, วิทยาลัยป้องกันราชอาณาจักร (หลักสูตร ปรอ.) รุ่นที่ 15

การรับราชการตำแหน่งสำคัญ อาทิ ฝ่ายเสนาธิการประจำผู้บัญชาการทหารอากาศ,ผู้บัญชาการกองสนับสนุนทางอากาศ ,ประธานกรรมการสถาบันการบินพลเรือน, ผู้บังคับการกองบิน 41 กองพลบินที่ 3, ผู้ช่วยทูตทหารอากาศไทยประจำกรุงลอนดอน สหราชอาณาจักร และ รักษาราชการผู้ช่วยทูตทหารอากาศไทยประจำกรุงโคเปนเฮเกน ประเทศเดนมาร์ก, รองเจ้ากรมการลาดตระเวนทางอากาศ กองบัญชาการสนับสนุนทหารอากาศ, เสนาธิการศูนย์วิทยาศาสตร์และพัฒนาระบบอาวุธกองทัพอากาศ, ผู้ช่วยปลัดบัญชีทหาร กองบัญชาการทหารสูงสุด, ผู้บัญชาการกองบัญชาการสนับสนุนทหารอากาศ, ผู้ช่วยเสนาธิการทหารอากาศฝ่ายยุทธบริการโปรดเกล้าฯแต่งตั้ง383นายทหาร โผ ตท.10พรึบ จากสนุกดอตคอม  ก่อนที่จะเกษียณอายุราชการเมื่อวันที่ 30 กันยายน พ.ศ. 2552 ในยศ พลอากาศเอก (พล.อ.อ.) ตำแหน่งผู้ช่วยผู้บัญชาการทหารอากาศ (พล.อ.อ.อิทธพร ศุภวงศ์)โผไม่พลิก“อิทธพร” คุมทัพฟ้าอนุพงษ์ย้ายแม่ทัพทั้ง4ภาค จากผู้จัดการออนไลน์

ชีวิตส่วนตัว พล.อ.อ.ม.ล.สุทธิรัตน์ สมรสกับ นางแสงดาว เกษมสันต์ ณ อยุธยา มีบุตรธิดา 2 คน โดยบุตรสาวคนโต คือ สุทธิดา เกษมสันต์ ณ อยุธยา นักแสดงและอดีตนักร้องวัยรุ่นที่มีชื่อเสียง ในสังกัดของ บริษัท อาร์.เอส.โปรโมชั่น จำกัด

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๓, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๓ ตอนที่ ๒๓ ข หน้า ๙, ๑๘ ธันวาคม ๒๕๔๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๗ ตอนที่ ๑๑๐ ง ฉบับพิเศษ หน้า ๒๗, ๒๑ กรกฎาคม ๒๕๒๓
# มาร์ธา สจ๊วต
มาร์ธา เฮเลน สจ๊วต  เกิดเมื่อวันที่ 3 สิงหาคม ค.ศ. 1941 เป็นนักธุรกิจผู้ทรงอิทธิพล พิธีกรรายการโทรทัศน์ นักเขียน และผู้ผลิตนิตยสาร ชาวอเมริกัน เป็นผู้ก่อตั้งบริษัท มาร์ธาสจ๊วตลีฟวิงออมนิมีเดีย เธอประสบความสำเร็จจากธุรกิจหลากหลาย ทั้งสิ่งพิมพ์ รายการโทรทัศน์ และของใช้ ของที่ระลึก สจ๊วตผลิตรายการทอล์กโชว์ที่ชื่อ Martha ซึ่งออกอากาศทั่วโลก เธอเขียนหนังสือขายดีไว้หลายเล่ม เธอยังเป็นผู้ผลิตนิตยสาร Martha Stewart Living

ในปี ค.ศ. 2004 เธอได้รับโทษฐานให้การเท็จเกี่ยวกับการขายหุ้น ทำให้เธอต้องติดอยู่ในคุก 5 เดือน สจ๊วตออกจากคุกในปี ค.ศ. 2005The Reinvention of Martha Stewart, BusinessWeek พร้อมกับบริษัทของเธอที่กลับมาในปี ค.ศ. 2006Martha Stewart Living posts a quarterly profit, MSNBC
# รายชื่อตอนในเซียนเกมรักขอเป็นเทพนักจีบ (มังงะ)
นี่คือ รายชื่อบทของเซียนเกมรักขอเป็นเทพนักจีบ

 รายชื่อ 

 เล่ม 1 

 เล่ม 2 

 เล่ม 3 

 เล่ม 4 

 เล่ม 9
# เทศบาลตำบลเวียงสา
เวียงสา เป็นองค์กรปกครองส่วนท้องถิ่นประเภทเทศบาลตำบล ซึ่งมีอาณาเขตครอบคลุมพื้นที่บางส่วนของหมู่ที่ 3–4 ตำบลกลางเวียง ในอำเภอเวียงสา จังหวัดน่าน เดิมมีฐานะเป็นสุขาภิบาลกลางเวียงที่จัดตั้งขึ้นใน พ.ศ. 2498 วันที่ 17 กันยายน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542

ในวันที่ 20 ตุลาคม พ.ศ. 2549 กระทรวงมหาดไทยให้เปลี่ยนแปลงชื่อเทศบาลตำบลกลางเวียง อำเภอเวียงสา เป็น เทศบาลตำบลเวียงสา วันที่ 20 ตุลาคม พ.ศ. 2549 เพื่อไม่ให้เกิดความสับสนกับชื่อขององค์การบริหารบริหารส่วนตำบลกลางเวียงที่อยู่ในเขตตำบลเดียวกัน เพื่อความเหมาะสมและสอดคล้องกับเจตนารมณ์ของประชาชนในเขตเทศบาล อีกทั้งยังเปลี่ยนชื่อเพื่อให้ชื่อเทศบาลตรงกับชื่อของท้องที่ตั้งอำเภอตามสภาพความเป็นจริง

พื้นที่เทศบาลเป็นศูนย์กลางของอำเภอเวียงสา อยู่ห่างจากที่ศาลากลางจังหวัดน่านประมาณ 30.1 กิโลเมตร อยู่ห่างจากกรุงเทพมหานครประมาณ 646 กิโลเมตร มีพื้นที่รับผิดชอบ 1.01 ตารางกิโลเมตร หรือคิดเป็นพื้นที่ประมาณ 631.25 ไร่ ปัจจุบันในเขตเทศบาลมีประชากร 2,769 คน แบ่งเป็นประชากรในเขตหมู่ 3 บ้านกลางเวียง 1,305 คนและเขตหมู่ 4 บ้านบุญยืน 1,464 คน ชุมชนหนาแน่นบริเวณทางหลวงแผ่นดินตัดผ่าน คือ ทางหลวงแผ่นดินหมายเลข 1026 (ถนนสา–นาน้อย) และทางหลวงแผ่นดินหมายเลข 101 (ถนนยันตรกิจโกศล) เป็นย่านการค้าขายและเป็นย่านชุมชนหนาแน่นตลอดสองข้างทาง
# โมฮับบะเทน อานุภาพแห่งรัก
โมฮับบะเทน อานุภาพแห่งรัก  เป็นภาพยนตร์ชื่อดังของบอลลีวู้ด เป็นเรื่องเกี่ยวกับความรักที่สอนว่า ความรักคือสิ่งที่สูงส่ง ซึ่งนำแสดงโดย ศาห์รุข ข่าน ไอศวรรยา ราย อมิตาภ พัจจัน อุทัย โจปรา จิมมี เชอร์กิลล์ ชุกัล หัสราช ศมิตา เศฏฏี ปรีตี ฌังกิยานี และคิม ศารมา
# ลีฟวิน'
ลีฟวิน'  เป็นเพลงซิงเกิลแรกของเจสซี แม็กคาร์ตนีย์ จากอัลบัม ดีพาร์เทอร์ จำหน่ายครั้งแรกในปี พ.ศ. 2552 เคยติดชาร์ตบิลบอร์ด ฮอต 100 ในอันดับที่ 10 และบิลบอร์ด ป็อป 100 ในอันดับที่ 2

ชาร์ต
ชาร์ต (2008)PeakpositionAustralian ARIA Singles Chart49 Canadian Hot 10016 Dutch Mega Single Top 10097 French Singles Chart32U.S. Billboard Hot 10010U.S. Billboard Hot Dance Club Play1U.S. Billboard Pop 1002 UK Singles Chart48U.S. Billboard Top 40 Mainstream1 American Top 401

ชาร์ตในสิ้นปี (2008)อันดับในสิ้นปี Canadian Hot 10056U.S. Billboard Hot 10028U.S. Billboard Hot 100 Airplay27U.S. Billboard Hot Dance Club Play35U.S. Billboard Hot Digital Songs33U.S. Billboard Hot Digital Tracks29U.S. Billboard Pop 1006U.S. Billboard Pop 100 Airplay5U.S. Billboard Top 40 Mainstream2
# นารทมุนี
ฤๅษีนารทมุนี  เป็นบุตรของพระพรหม เป็นสาวกคนแรกของพระวิษณุ และเป็นผู้ที่นำเรื่องราวบนโลกมนุษย์มารายงานแด่พระศิวะ ฤๅษีนารทมุนีเป็นทูตเอกของสวรรค์ และมีบทบาทในมหาภารตะและรามเกียรติ์เป็นอย่างมาก ในเรื่องรามเกียรติ์ ฤษีเป็นผู้แนะนำให้หนุมานใช้น้ำในบ่อน้อยของตนเอง ก็คือ น้ำลายในปากของหนุมานดับไฟ เมื่อตอนที่หนุมานไปเผากรุงลงกา ในมหาภารตะ ฤๅษีนารทมุนีมีหน้าที่คอยส่งสำคัญให้แก่พระกฤษณะ พระพลราม ยุธิษฐิระ และอรชุน คือ ในมหาสงครามทุ่งกุรุเกษตร ฤๅษีนารทมุนีได้ส่งข่าวบอกแก่พระพลรามว่า "ภีมะกำลังดวลตะบองกับทุรโยธน์" และเมื่อตอนที่พระอนิรุทธิ์หายตัวไป ฤๅษีนารทมุนีก็แจ้งแก่พระกฤษณะว่า "พระอนิรุทธิ์ถูกท้าวกรุงภาณจับตัวไปขังในคุก" และเมื่อตอนที่ท้าวธฤตราษฎร์ พระนางคานธารี พระนางกุนตี ท้าววิทูร เสียชีวิตในป่า ฤๅษีนารทมุนีก็เป็นผู้แจ้งข่าวให้กับยุธิษฐิระว่า "ท้าวธฤตราษฎร์ พระนางคานธารี พระนางกุนตี ท้าววิทูร เสียชีวิตแล้ว และฤๅษีนารทมุนีเป็นผู้บอกถึงจุดอ่อนของทุรโยธน์ให่แก่อรชุน" นอกจากนี้ฤๅษีนารทมุนีก็ยังเป็นผู้เล่าเรื่องของพระรามให้แก่ฤๅษีวาลมีกิจนเกิดเป็นคัมภีร์รามายณะ
# ไฟลท์ 93
ไฟลท์ 93  เป็นภาพยนตร์ที่กำกับและเขียนบทภาพยนตร์ โดย พอล กรีนกราสส์ โดยสร้างมาจากเรื่องจริงจากการจี้เครื่องบิน ยูไนเต็ดแอร์ไลน์ เที่ยวบินที่ 93 Allen Barra "Historical Film: It's Time to See a Movie We Couldn't Bear to Go To" American Heritage, Nov./Dec. 2006. จากเหตุการณ์วินาศกรรม 11 กันยายน พ.ศ. 2544 ออกฉายครั้งแรกทั่วทวีปอเมริกาเหนือเมื่อวันที่ 26 เมษายน พ.ศ. 2549 

ดูเพิ่ม
 ยูไนเต็ดแอร์ไลน์ เที่ยวบินที่ 93 
 วินาศกรรม 11 กันยายน พ.ศ. 2544
# คุณพ่อขายาว
คุณพ่อขายาว อาจหมายถึง
 คุณพ่อขายาว นวนิยายชื่อดัง โดย จีน เว็บสเตอร์
 คุณพ่อขายาว ภาพยนตร์ พ.ศ. 2462
 คุณพ่อขายาว ภาพยนตร์ พ.ศ. 2474
 คุณพ่อขายาว ภาพยนตร์ พ.ศ. 2498
 คุณพ่อขายาวที่รัก การ์ตูนอนิเมะของญี่ปุ่น พ.ศ. 2533
 คุณพ่อขายาว ภาพยนตร์เกาหลี พ.ศ. 2548
# สีประจำวันในประเทศไทย
สีประจำวัน เป็นวัฒนธรรมความเชื่อของไทยที่ได้รับอิทธิพลมาจากตำนานฮินดู และเป็นกฎเกณฑ์ของตำราโหราศาสตร์ที่ได้กำหนดสีประจำแต่ละวัน สีแต่ละสีได้กำหนดมาจากสีของเทพที่ปกป้องวันนั้น ๆ หรือ เทวดานพเคราะห์

 วัน  สีประจำวัน  ดาว  เทวดานพเคราะห์ วันอาทิตย์ แดง ดวงอาทิตย์  พระอาทิตย์ วันจันทร์ เหลืองดวงจันทร์ พระจันทร์ วันอังคาร ชมพู ดาวอังคาร  พระอังคาร วันพุธ เขียว ดาวพุธ  พระพุธ วันพฤหัสบดี  ส้ม ดาวพฤหัสบดี  พระพฤหัสบดี วันศุกร์ ฟ้า ดาวศุกร์  พระศุกร์ วันเสาร์ ม่วง ดาวเสาร์  พระเสาร์

สีประจำวันของไทยมาจากสีกายของเทวดา ใน 1 สัปดาห์มี 7 วัน เรียกชื่อวันตามลำดับ คือ อาทิตย์ จันทร์ อังคาร พุธ พฤหัสบดี ศุกร์ เสาร์ ชื่อวันทั้ง 7 มาจากชื่อเทวดา สีกายของเทวดาเหล่านี้ต่างกันและมีประวัติดังต่อไปนี้</sub>

พระอาทิตย์ ตามตำนานว่า พระอิศวรเอาราชสีห์ 6 ตัวมาป่น แล้วห่อด้วยผ้าสีแดง (Red Rose) พรมด้วยน้ำอมฤตบังเกิดเป็นพระอาทิตย์ มีกายสีแดง</sub>

พระจันทร์ ตามตำนานว่า พระอิศวรร่ายพระเวทให้นางฟ้า 15 นางกลายเป็นผงละเอียด แล้วห่อด้วยผ้าสีเหลืองอ่อน (Light Yellow) ประพรมด้วยน้ำอมฤต ก็บังเกิดเป็นพระจันทร์ มีกายสีเหลืองนวล.

พระอังคาร ตามตำนานเล่าว่า พระอิศวรร่ายพระเวทให้กระบือ 8 ตัวกลายเป็นผงแล้วห่อด้วยผ้าสีแดงหลัว ก็บังเกิดเป็นพระอังคาร มีสีกายเป็นสีแก้วเพทาย (แดงหลัว) บางแห่งก็ว่าเป็นสีชมพู</sub>

พระพุธ ตามตำนานว่า พระอิศวรร่ายพระเวทให้พญาคชสาร 17 ตัวกลายเป็นผงห่อด้วยผ้าสีเขียวใบไม้ ประพรมด้วยน้ำอมฤตก็บังเกิดเป็นพระพุธ มีสีกายเป็นสีแก้วมรกต</sub>

พระพฤหัสบดี ตามตำนานว่า พระอิศวรร่ายพระเวทให้พระฤๅษี 19 ตนกลายเป็นผง แล้วเอาผ้าสีแสด (Bright Red Orange) ห่อผงนั้น ประพรมด้วยน้ำอมฤต ก็บังเกิดเป็นพระพฤหัสบดี มีสีกายเหมือนสีผ้าที่ห่อ</sub>

พระศุกร์ ตามตำนานว่า พระอิศวรร่ายพระเวทให้โค 21 ตัวกลายเป็นผง แล้วห่อด้วยผ้าสีน้ำเงินหรือสีคราม (Light Indigo Blue) ประพรมด้วยน้ำอมฤต ก็บังเกิดเป็นพระศุกร์ มีสีกายกล่าวไว้ต่าง ๆ กัน แต่ตามภาพเขียนเป็นสีคราม</sub>

พระเสาร์ ตามตำนานกล่าวว่า พระอิศวรร่ายพระเวทให้เสือ 10 ตัวกลายเป็นผงแล้วห่อด้วยผ้าสีดำหลัว (Dark Brown Sepia) ประพรมด้วยน้ำอมฤต ก็บังเกิดเป็นพระเสาร์ มีกายสีดำคล้ำ</sub>

ตามตำนานที่กล่าวมานี้ จะเห็นว่าสีกายของเทวดาทั้ง 7 เป็นสีเดียวกับผ้าที่ห่อ และเมื่อนำชื่อของเทวดาเหล่านั้นมาใช้เป็นชื่อวัน สีประจำวันนั้น ๆ ก็เป็นสีกายของเทวดาที่เป็นชื่อวันนั่นเอง</sub>
# วีทรีโอ
วีทรีโอ หรือบางครั้งเขียน วี ทรีโอ้  เป็นกลุ่มดนตรีคลาสสิกัลครอสโอเวอร์ 3 ชิ้น ประกอบด้วยไวโอลิน 2 ตัว และเชลโล ในสังกัดเอ็กแซ็กท์ ในเครือจีเอ็มเอ็ม แกรมมี่ โดยนักดนตรีสามพี่น้อง คือ ทวีเวท ศรีณรงค์ (เป้ เล่นไวโอลิน) อุทัยศรี ศรีณรงค์ (ป่าน เล่น เชลโล) และพินทุสร ศรีณรงค์ (ปุย เล่นไวโอลิน) ทั้งสามคนเป็นบุตรของสุทิน ศรีณรงค์ นักดนตรีคลาสสิก ซึ่งเล่นดนตรีคลาสสิกมาตั้งแต่เด็ก และเป็นนักเรียนทุนในพระอุปถัมภ์ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มาตั้งแต่ปี พ.ศ. 2547

ผลงานเพลง
 Miracle (2551)
Miracle
รักนี้ที่รอคอย
Immortal Feat.น๊อต Retrospect (ธนพล ศรีกาญจณา)
เพลงแทนใจ Feat อาณัตพล ศิริชุมแสง
Young Blood Feat.กาย เอลลิส (กาย G-Junior)
ใบไม้ Feat.วิชญาณี เปียกลิ่น
Soul of Siam
ผู้ชายในสายฝน Feat.ศุภรุจ เตชะตานนท์
Wedding
Confession
Happy Night
Rain Instrumental

 VieTrio Love Birds (2552)
Hot Album
สบาย สบาย
โอ้ละหนอ My Love
คู่กัด
มาทำไม
ขออุ้มหน่อย
หมอกหรือควัน
สัญญาต้องเป็นสัญญา
ถ่านไฟเก่า
บูมเมอแรง
จับมือกันไว้
Cool Album
อยู่เพื่อใคร
เธอคนเดียว
เหมือนเป็นคนอื่น
ด้วยรักและผูกพัน
อย่าต่อรองหัวใจ
เล่าสู่กันฟัง
หมั่นคอยดูแลและรักษาดวงใจ
พักตรงนี้
เธอ...ผู้ไม่แพ้
ฝากฟ้าทะเลฝัน Feat. หมู MUZU

 VieTrio & Friends (2553)
Voyage (CD Only Track)
หวังดีประสงค์รัก Feat.นภัทร อินทร์ใจเอื้อ
หยดน้ำตา Feat.ผลิตโชค อายนบุตร
First Kiss Feat. พีท พล (พล นพวิชัย)
เครื่องมือวัดใจ Feat.นรินทร์ ภูวนเจริญ
รอยบาปที่ลบไม่ออก Feat.นัท มีเรีย
วิธีเลิก วิธีลืม Feat.อรุณพงศ์ ชัยวินิตย์
เธอหลอกฉัน ฉันหลอกเธอ Feat.ศุภรุจ เตชะตานนท์
รักแพ้.. แม้ใกล้ชิด Feat.วิชญาณี เปียกลิ่น
วางชีวิตไว้กับคนนี้ Feat.เรืองศักดิ์ ลอยชูศักดิ์
Miracle (VCD Karaoke Only Track)

 Single (2559)
 จีนี่ เรคคอร์ดส  
ลูกขอสัญญา - วงบิ๊กแอส | ตูน Bodyslam (อาทิวราห์ คงมาลัย) | เมธี Labanoon (เมธี อรุณ) | Vietrio
 Featuring''' (2566)
Mv ไม่ปล่อยมือ Orchestra version - การท่องเที่ยวแห่งประเทศไทย
# มะลิลา บราซิลเลี่ยน
มะลิลา บราซิลเลี่ยน  คือชื่อกลุ่มศิลปินสัญชาติไทย ที่มีสมาชิกเป็นชาย 3 คน หญิง 2 คน  ประกอบด้วย วิระ บำรุงศรี, นึกคิด บุญทอง, อิศราคม เอื้อพงษ์พันธ์, อังคณา ทิมดี และ ปาริกา เทพสุขดี เดิมทางต้นสังกัดวางตัว จอย ติตัส เข้าร่วมเป็นสมาชิกวงแต่ปฏิเสธ จึงมีสมาชิกดังกล่าว โดยส่วนหนึ่งผ่านงานถ่ายแบบ หรืองานแสดง อีกส่วนหนึ่งเคยมีผลงานเพลงมาก่อน เช่น วิระ จากวงเยื่อไม้ โดยมีผลงานเพลงภายใต้สังกัดคีตา เรคคอร์ดส ในปี พ.ศ. 2533-2536 จำนวน 3 ชุด คือ มะลิลา บราซิลเลี่ยน, ไม่อ้วนเอาเท่าไร และ มะลิลา ปาร์ตี้สวิงมะลิลา บราซิลเลี่ยน ฟ้าสีทอง...ที่แตกใบอ่อนเป็นมะลิลา  

วงมะลิลา บราซิลเลี่ยน มีเพลงที่สร้างชื่อเสียงโด่งดัง ได้แก่ กล้าได้กล้าเสีย, ปลายฟ้า, ไม่อ้วนเอาเท่าไร, ฟองสบู่ และ เธอก็แค่โซดา ด้วยจังหวะดนตรีสนุกสนานที่ได้รับอิทธิพลจากประเทศบราซิล กับลีลาการเต้นรำของสมาชิกวงทั้งหมด  ทำให้เป็นที่ยอมรับของผู้ฟังที่แสวงหาแนวเพลงใหม่ๆ บ้าง

ปัจจุบัน สมาชิกวงแยกย้ายกันไปตามแนวทางของแต่ละคน  โดย วิระ เป็นข้าราชการตำรวจซึ่งปัจจุบันเกษียณอายุราชการแล้ว และยังคงรับงานร้องเพลง  ปาริกา เป็นประชาสัมพันธ์บริษัทแห่งหนึ่ง  นึกคิด และ อังคณา ยังคงรับงานแสดงตามละครและภาพยนตร์  ส่วน อิศราคม เสียชีวิตหลังการแยกวงไปเกือบสิบปียินดีมากหากจะกลับมารวมวง (อีกครั้ง): บทความจาก โพสต์ทูเดย์ โดยสมาชิกที่เหลือได้กลับมารวมตัวในคอนเสิร์ต  "Kita Back To The Future Concert" เมื่อต้นปี พ.ศ. 2550 ณ พารากอน ฮออล์ สยามพารากอน

 ผลงานเพลง 

 สตูดิโออัลบั้ม  
ปีปกอัลบั้มชื่ออัลบั้มรายชื่อเพลง2533มะลิลาบราซิลเลื่ยน
วางจำหน่าย: พ.ศ. 2533
สังกัด: คีตา เรคคอร์ดส
รูปแบบ: ซีดี , เทป กล้าได้กล้าเสีย	
 น้อย น็อย น็อย	
 ปลายฟ้า
 ฟองสบู่
 ชัด ๆ	
 กิ๊ก กิ๊ก กิ๊	
 อีกคืน	
 หัวใจที่ว่างเปล่า
 แดดยามบ่าย	
 รถไฟรถยนต์2535ไม่อ้วนเอาเท่าไร
วางจำหน่าย:  พ.ศ. 2535
สังกัด: คีตา เรคคอร์ดส
รูปแบบ: ซีดี , เทป ไม่อ้วนเอาเท่าไร
 คนข้างแรม
 อีกหน่อย
 หัวเดียว
 เคยตัว
 เธอก็แค่โซดา
 น้ำซึมผ่านทราย
 ติดเกาะ
 แข็งนอกอ่อนใน
 เจ็บอีกนิด 2536'''''มะลิลา ปาร์ตี้ สวิง 
วางจำหน่าย:  พ.ศ. 2536
สังกัด: คีตา เอ็นเทอร์เทนเม้นท์
รูปแบบ: ซีดี , เทป ชนกันหน่อย
 รู้ทัน
 ค่ำคืนสุดท้าย
 ดูมันทำ
 เต็มใจรัก
 เก็บไว้รอเธอ
 ดูไม่จืด
 เหงาใจ
 เพชร
 ใครช่วยที
 คนละมือ
 ชนกันหน่อย

 เชิงอรรถ